Галоўнае ўпраўленне гандлю і паслуг Магілёўскага абласнога выканаўчага камітэта (далей – галоўнае ўпраўленне) з’яўляецца структурным падраздзяленнем Магілёўскага абласнога выканаўчага камітэта (далей – аблвыканкам), падпарадкоўваецца аблвыканкаму і адначасова Міністэрству антыманапольнага рэгулявання і гандлю Рэспублікі Беларусь.

Галоўнае ўпраўленне ўваходзіць у сістэму Міністэрства антыманапольнага рэгулявання і гандлю Рэспублікі Беларусь і ажыццяўляе дзяржаўна-ўладныя паўнамоцтвы ў галіне гандлю, грамадскага харчавання, бытавога абслугоўвання насельніцтва, абароны правоў спажыўцоў і рэкламнай дзейнасці на тэрыторыі Магілёўскай вобласці.

**У сістэму галоўнага ўпраўлення ўваходзяць:**

• упраўленні гандлю і паслуг Магілёўскага і Бабруйскага гарадскіх выканаўчых камітэтаў;

• арганізацыі, маёмасць якіх знаходзіцца ва ўласнасці Магілёўскай вобласці, падначаленыя галоўнаму ўпраўленню;

• гаспадарчыя таварыствы, якія знаходзяцца ва ўласнасці Магілёўскай вобласці, акцыі (долі ў статутных фондах) якіх перададзены ў давернае кіраванне галоўнага ўпраўлення;

• гаспадарчыя таварыствы, якія знаходзяцца ва ўласнасці Магілёўскай вобласці, акцыі (долі ў статутных фондах) якіх перададзены ў давернае кіраванне адкрытаму акцыянернаму таварыству “Хімчыстка і мыццё бялізны” – кіруючай кампаніі холдынгу “Магілёўбытсэрвіс”.

**Асноўнымі задачамі галоўнага ўпраўлення з’яўляюцца:**

• рэалізацыя дзяржаўнай палітыкі на тэрыторыі Магілёўскай вобласці ў галіне гандлю, грамадскага харчавання, бытавога абслугоўвання насельніцтва, абароны правоў спажыўцоў, у мэтах задавальнення запытаў спажыўцоў у таварах, паслугах, павышэнні якасці і культуры абслугоўвання;

• правядзенне аналізу стану ўнутранага спажывецкага рынку і бытавога абслугоўвання насельніцтва Магілёўскай вобласці;

• ажыццяўленне сумесна з органамі дзяржаўнага кіравання, гарадскімі і раённымі выканаўчымі камітэтамі, дзяржаўнымі арганізацыямі, іншымі структурнымі падраздзяленнямі аблвыканкама мерапрыемстваў, накіраваных на фарміраванне патрэбнасці ўнутранага рынку Магілёўскай вобласці, забеспячэнне спажывецкімі таварамі, паляпшэнне гандлёвага, бытавога абслугоўвання насельніцтва, удасканаленне грамадскага харчавання, забеспячэнне абароны правоў спажыўцоў, развіццё рэкламнай дзейнасці з улікам нацыянальных інтарэсаў Рэспублікі Беларусь;

• рэгуляванне ў межах кампетэнцыі адносін, звязаных з гандлем, грамадскім харчаваннем, бытавым абслугоўваннем насельніцтва, абаронай правоў спажыўцоў і рэкламай;

• рэалізацыя дзяржаўнай кадравай палітыкі ў галіне гандлю, грамадскага харчавання і бытавога абслугоўвання насельніцтва;

• ажыццяўленне рэгулявання цэн (тарыфаў) на тавары (работы, паслугі) у межах паўнамоцтваў, якія прадстаўляюцца заканадаўствам у галіне цэнаўтварэння.